
        Rīgas Metālapstrādes profesionālā vidusskola, juridiskā adrese Dzirnavu 117, Rīga, LV-1011, tās direktora Ulda Plūmītes personā, kurš rīkojas saskaņā ar Nolikumu, turpmāk - Pasūtītājs, no vienas puses, un SIA „Grif”, reģ. Nr. 40103003522, juridiskā adrese  Latgales iela, 361, Rīgā, LV-1063, tās valdes locekļa Aleksandra Grigorjeva personā, kura rīkojas saskaņā ar Statūtu, turpmāk – Piegādātājs, no otras puses, abi turpmāk kopā vai individuāli - Puses, savstarpēji vienojoties, bez maldības, viltus un spaidiem, pamatojoties uz iepirkumā „Darba apģērba iegāde  arodizglītības programmu „Metālapstrāde” nodrošināšanai Rīgas Metālapstrādes profesionālā vidusskolā”, identifikācijas Nr. RMPV 2024/3, noslēdz šādu Līgumu (turpmāk Līgums): 


1. [bookmark: _Toc48377881][bookmark: _Toc89853613][bookmark: _Toc90174190]Līguma priekšmets

1.1. Pasūtītājs pasūta un Piegādātājs piegādā saskaņā ar šī līguma noteikumiem darba apģērbu (turpmāk Prece), saskaņā ar Tehniskajā un finanšu piedāvājumā izvirzītajām prasībām, daudzums un sortiments tiek norādīts preču pavadzīmē (turpmāk tekstā saukta Pavadzīme).
                                                             2.Preču piegādes kārtība
2.1. Pasūtītājs veic preču pasūtījumu, izmantojot faksu vai e-pastu,  nosūtot nepieciešamo preču sarakstu  Piegādātājam.
2.2. Piegādātājs  apņemas pēc standarta izmēriem 10 (desmit) darba dienu laikā  pēc preces pasūtīšanas nodrošināt preču piegādi. Piegādes izmaksas ietvertas preces cenā.
2.3. Piegāde tiek veikta pa daļām, iepriekš saskaņo sortimentu pasūtījumu starp Piegādātāju un Pasūtītāju.
2.4. Preces nodošana Pasūtītājam notiek saskaņā ar preču pavadzīmēm, ko paraksta abu pušu pilnvarotie pārstāvji.
2.5. Par preču piegādes datumu tiks uzskatīta diena, kad Pasūtītājs saņem preci un Preču pavadzīmi.
2.6. Prece tiek piegādāta Rīgas Metālapstrādes profesionālās vidusskolas  juridiskajā adresē - Dzirnavu ielā 117, Rīgā.  Kontaktpersona par preču pasūtīšanu un saņemšanu ir skolas saimniecības vadītāja – Tatjana Margitiča.
2.7.  Pasūtītāja kontaktpersona pieņem Preci pēc daudzuma un kvalitātes prasībām pārbaudes  piegādes dienā.
2.8. Preces ārējie trūkumi konstatējami Preces pieņemšanas dienā. Pēc Preces pieņemšanas pretenzijas par Preces daudzumu un ārējiem defektiem Piegādātājam netiek izteikti.

3. Cena, maksājumi un savstarpējo norēķinu kārtība
3.1.  Līguma kopējā  summa 17301,60 euro (Septiņpadsmit tūkstoši trīs simti viens euro 60 centi) bez pievienotās vērtības nodokļa, pievienotās vērtības nodoklis 21 %  3633,34  euro (Trīs tūkstoši  seši simti trīsdesmit trīs euro 34 centi), kopā 20934,94 euro (Divdesmit tūkstoši deviņi  simti trīsdesmit četri euro 94 centi) saskaņā ar  iepirkuma „Darba apģērba iegāde arodizglītības programmu „Metālapstrāde” nodrošināšanai Rīgas Metālapstrādes profesionālā vidusskolā”, identifikācijas Nr. RMPV 2024/3 finanšu piedāvājumu, kas ir līguma neatņemama sastāvdaļa.
3.2. Pēc preču saņemšanas PIEGĀDĀTĀJS nosūta PASŪTĪTĀJAM rēķinu par līguma summu, Pasūtītājs apmaksā rēķinu 10 dienu laikā.
3.3. Prece tiek pārdota Pasūtītājam tādos apjomos un termiņos, kurus Puses       savstarpēji saskaņo.  
3.5. Norēķini par Preci  tiek veikti euro bezskaidras naudas norēķinu kārtībā pēc preču saņemšanas, atbilstoši spēkā  esošo normatīvo aktu noteiktajai kārtībai.
3.4. Par samaksas dienu tiek uzskatīta  diena, kad Pasūtītājs ir veicis maksājumu un var uzrādīt samaksas dokumentus.
                                                     4. Preces kvalitāte un garantijas
4.1.Preces kvalitāte tiek apliecināta ar atbilstošu kvalitātes sertifikātu vai līdzvērtīgu dokumentu (ievērojot tehniskajā piedāvājumā norādīto).
4.2. Piegādātājs uzņemas Preces garantijas pienākumus preču ražotāja garantijas noteikumu un termiņu ietvaros. Konkrētie garantijas noteikumi un termiņi var tik norādīti preču garantijas talonos.
4.3. Gadījumā, ja Pasūtītājs konstatē Preces slēptos defektus, par kuriem var tikt pieteikta rakstveida pretenzija, Pasūtītājs sastāda defektu aktu 5 (piecu) dienu laikā no trūkumu atklāšanas dienas, iesniedz to Piegādātājam.
4.4. Pretenzijas par Preces kvalitāti Pārdevējs izskata 5 (piecu) dienu laikā pēc pretenzijas un defekta akta saņemšanas.
4.5. Ja Pasūtītāja vainas dēļ ir piegādāta neatbilstoša prece, 5 (piecu) dienu laikā no Preces pārdošanas dienas, Piegādātājs maina Preci bez soda procentu piemērošanas.
4.6. Piegādātājs garantē brāķa Preces pieņemšanu atpakaļ, ja tā ir ražotāja vaina.  
5.Pušu atbildība
5.1. Ja līguma nosacījumi netiek pildīti, vainīgās puses pienākums ir atlīdzināt otrai pusei zaudējumus, kas nodarīti ar līguma nepildīšanu, un samaksāt līgumā paredzēto līgumsodu. Līgumsoda samaksāšana neatbrīvo vainīgo pusi no līgumsaistības izpildes.

5.2. Pasūtītājs līguma ietvaros veikto maksājumu kavējuma gadījumā maksā Piegādātājam līgumsodu 0.05% apmērā no laikā neizdarītā maksājuma summas par katru nokavēto dienu, bet ne vairāk kā 5 (pieci) % no neizdarītā maksājuma summas.

5.3. Piegādātājs par laikā nepiegādāto preci maksā Pasūtītājam līgumsodu 0.05% apmērā no Preces vērtības par katru nokavēto dienu, bet ne vairāk kā 5 (pieci)% no nepiegādātas preces vērtības.
6. Nepārvaramas varas apstākļi
6.1. Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus līdzēju kontroles un nav radies to kļūdas vai nevērīgas rīcības dēļ vai kas kavē vienu no līdzējiem veikt kādu no līgumā noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus.
[bookmark: p174][bookmark: p-475271]6.2. Par nepārvaramas varas apstākļiem atzīst notikumu:
6.2.1. no kura nav iespējams izvairīties un kura sekas nav iespējams pārvarēt;
6.2.2. kuru līguma slēgšanas brīdī nebija iespējams paredzēt;
6.2.3. kas nav radies līdzēja vai tās kontrolē esošas personas rīcības dēļ;
6.2.4.  kas padara saistību izpildi ne tikai apgrūtinošu, bet neiespējamu.
6.3. Par  nepārvaramas varas apstākļiem nevar minēt iekārtu vai materiālu defektus vai to piegādes kavējumus (ja vien minētās problēmas neizriet tieši no nepārvaramas varas), darba strīdus vai streikus.
[bookmark: p176][bookmark: p-475273]6.4.  Nevienu no Pusēm  nevar vainot par līgumsaistību nepildīšanu, ja to izpildi kavē nepārvaramas varas. 

7. Atkāpšanās no līguma, līguma atcelšana un izbeigšana
7.1.  Pasūtītājam ir tiesības vienpusēji atkāpties no līguma (Civīllikuma 1589. panta izpratnē), iepriekš brīdinot Piegādātāju 10 (desmit) dienu laikā no kāda no zemāk minēto pārkāpumu konstatēta brīža,  šādos gadījumos:
7.1.2. Piegādātājs ir nokavējis izpildījuma termiņu;
7.1.3.  izpildījums neatbilst līgumam, un šī neatbilstība nav vai nevar tikt novērsta līgumā paredzētajā termiņā;
7.1.4.  Piegādātājs līguma noslēgšanas vai līguma izpildes laikā sniedzis nepatiesas vai nepilnīgas ziņas vai apliecinājumus;
7.1.5.  Piegādātājs līguma noslēgšanas vai līguma izpildes laikā veicis prettiesisku darbību;
7.1.6. Piegādātājs pārkāpj vai nepilda  būtiskus līgumā paredzētus pienākumus;
7.1.7. Piegādātājs pasūtītājam nodarījis zaudējumus.
7.1.8. Piegādātājs ir patvaļīgi pārtraucis līguma izpildi, tai skaitā ja piegādātājs nav sasniedzams juridiskajā adresē . 
7.1.9.ja pēc brīdinājuma par konstatētajiem līguma neizpildītajiem apstākļiem, Piegādātājs  10 (desmit) dienu laikā tos nav novērsis, tad Pasūtītājs  tiesīgs atkāpties no līguma;

  
8. Līguma spēkā stāšanas un Līdzēju kontaktpersonas

8.1. Šīs Līgums stājas spēkā ar dienu, kad to ir parakstījušas abas līgumslēdzējas puses un tas darbojas līdz tam brīdim kamēr ir piegādāts viss  iepirkumā „Darba apģērba iegāde  arodizglītības programmu „Metālapstrāde” nodrošināšanai Rīgas Metālapstrādes profesionālā vidusskolā”, identifikācijas Nr. RMPV 2024/3 plānotais preču apjoms atbilstoši Tehniskajai specifikācijai vai apgūta visa līguma kopēja summa (līguma p.3.1.).
8.2.  Līdzēji nozīmē kontaktpersonas, kuru pienākums ir vadīt un kontrolēt Līguma izpildi, kā arī uzturēt sakarus ar otru Līdzēju.
8.3. Pasūtītāja kontaktpersona: Tatjana Margitiča, Rīgas Metālapstrādes profesionālā vidusskolas  saimniecības vadītāja, tālr. 25467833,  e-pasts: tatjana@rmpv.lv.
8.4. Izpildītāja kontaktpersona: Tirdzniecības specialists, Reinis Jurgevics, +371 26183806, vidzeme@grif.lv; apņemas viens otru rakstiski informēt par kontaktpersonu maiņu ne vēlāk kā divas dienas iepriekš.
8.5. Jebkurš oficiāls paziņojums, lūgums vai cita informācija (izņemot tehniska rakstura informāciju) tiek sagatavota rakstiski un tiek uzskatīta par iesniegtu vai nosūtītu tajā pašā dienā, ja tā nosūtīta pa faksu vai nodota otram Līdzējam, nodošanu Līdzējiem apliecinot ar parakstu. Ja paziņojums nosūtīts kā reģistrēts pasta sūtījums, tad saņemšanas diena ir pasta paziņojuma datums par šāda sūtījuma saņemšanu. Visi paziņojumi Līdzējiem tiek nosūtīti uz Līgumā norādītajām adresēm.
                                              9. Nobeiguma noteikumi
9.1. Ja kādam no Līdzējiem tiek mainīts juridiskais statuss, īpašnieki vai vadītāji, vai kāds no rekvizītiem (adrese, tālruņa, faksa numurs, e-pasta adrese u.c.), tad to nekavējoties paziņo rakstiski otram Līdzējam.
9.2. Neviens no Līdzējiem nedrīkst nodot savas saistības, kas saistītas ar Līgumu, trešajai personai.
9.3. Līgums sastādīts uz 4 lapām, tajā skaitā pielikumi uz ________ lapām, un parakstīts divos eksemplāros latviešu valodā. Viens Līguma eksemplārs glabājas pie Pasūtītāja, otrs – pie Izpildītāja. Abiem Līguma eksemplāriem ir vienāds juridisks spēks.
[bookmark: _Toc57018962][bookmark: _Toc57088638][bookmark: _Toc57088694][bookmark: _Toc73325469][bookmark: _Toc89853624][bookmark: _Toc90174201]10. Pušu rekvizīti un paraksti
	PASŪTĪTĀJS
	PIEGĀDĀTĀJS

	Rīgas Metālapstrādes profesionālā vidusskola
	SIA „Grif”

	Reģ. Nr. LV90001256958			          Juridiskā adrese: Dzirnavu iela 117,		          Rīga, LV-1011				          Pasta adrese: Dzirnavu iela 117, 
Rīga, LV-1011      
Bankas nosaukums: Valsts kase		          Bankas kods: TRELLV22			
Konta Nr. LV35TREL215028001900B

	Reģ. Nr. 40103003522			          Juridiskā adrese: Latgales iela 361,		          Rīga, LV-1063				          Pasta adrese: Latgales iela 361, 
Rīga, LV-1063      
Bankas nosaukums: AS SEB banka		          Bankas kods: UNLALV2X			
Konta Nr. LV50UNLA0006003467354

	
	

	
	

	________________________U.Plūmīte
        

	___________________ A. Grigorjevs  

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
